攜癭尊醉梅花下
作者：陸游
朝代：宋

paragraphs: 楠癭作尊容斗許，擁腫輪囷元媚嫵。
肻從放翁来住山，誰云置身不得所。
山房寂寞久不飲，作意欲就梅花語。
我病鮮歡花更甚，日暮凄涼泣殘雨。
人生萬事雲茫茫，一醉常恐俗物妨。
正須仙人冰雪膚，来伴老子鐵石腸。
花前起舞花底臥，花影漸東山月墮。
癭尊未竭狂未休，笑起題詩識吾過。